ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے بیکانیر میں 14ویں راشٹریہ سنسکرت مہوتسو کی تقریب میں شرکت کی
صدر جمہوریہ ہند محترمہ دروپدی مرمو نے آج  کو راجستھان کے بیکانیر میں 14 ویں راشٹریہ سنسکرت مہوتسو سے خطاب کیا۔
اس موقع پر خطاب کرتے ہوئے صدر جمہوریہ ہند نے کہا کہ راشٹریہ سنسکرتی مہوتسو جیسے تہوار نہ صرف ملک کے فن اور ثقافت کو فروغ دیتے ہیں بلکہ قومی اتحاد کے احساس کو بھی تقویت دیتے ہیں۔ اس طرح کی ثقافتی تقریبات، لوگوں کو ہماری بھرپور اور خوشحال ثقافت اور مختلف خطوں کی خصوصیات کو جاننے اور سمجھنے کے مواقع فراہم کرتی ہیں۔
صدر جمہوریہ ہند نے کہا کہ ٹیکنالوجی کو روایات کے ساتھ اور سائنس کو آرٹ کے ساتھ منسلک کرنا ضروری ہے۔ سائنس اور ٹیکنالوجی کی مدد سے ہر شعبے میں نت نئے تجربات کیے جا رہے ہیں۔ فن اور ثقافت کے میدان میں بھی ٹیکنالوجی کو اپنایا جا رہا ہے۔ ہم نئی ٹیکنالوجی کے ذریعے اپنے ملک کے فن، روایات اور ثقافت کی رسائی کو وسیع کر سکتے ہیں۔ ہم سب کو بھارت کی بیش قیمت اور خوشحال ثقافت پر فخر ہونا چاہیے۔ اس کے ساتھ ساتھ ہمیں اپنی روایات میں نئے خیالات اور سوچ کو جگہ دینا چاہیے، تاکہ ہم اپنے نوجوانوں اور آنے والی نسلوں کو ان روایات سے منسلک کر سکیں۔ یہ بہت ضروری ہے کہ ہمارے نوجوان اور بچے ملک کے قیمتی ورثے کی اہمیت کو سمجھیں۔
صدر جمہوریہ ہند نے کہا کہ ہم سب جانتے ہیں کہ تبدیلی زندگی کا قانون ہے۔ فنون لطیفہ، روایات اور ثقافت میں بھی وقت کے ساتھ تبدیلیاں آتی ہیں۔ فن کا انداز، رہن سہن، لباس، کھانے پینے کا، وقت کے ساتھ بدلنا فطری ہے، لیکن کچھ بنیادی اقدار اور اصول نسل در نسل چلتے رہنے چاہئیں، تبھی ہم بھارتیت کو زندہ رکھ سکتے ہیں۔ 'واسودھیو کٹمبکم' کا جذبہ، امن اور عدم تشدد، فطرت سے محبت، تمام جانداروں کے لیے ہمدردی، عزم کے ساتھ آگے بڑھنا - ایسی بہت سی اقدار ہیں جو ہم سب کو ایک دھاگے میں باندھتی ہیں۔
صدر مملکت نے کہا کہ آج کے لوگوں کی زندگی اور وقت کی رفتار بہت تیز ہو گئی ہے۔ اسی لیے اپنے فن اور ثقافت کے ورثے کو آنے والی نسلوں تک پہنچانا آسان نہیں ہے۔ انہوں نے ممتاز شخصیات، اسکالرز، آرٹ سے محبت کرنے والوں اور فنکاروں پر زور دیا کہ وہ طریقے اور تکنیک تلاش کریں تاکہ آج کی نسل بالخصوص نوجوان اور بچے فن اور ثقافت کو سمجھ سکیں اور سیکھ سکیں۔
صدر کی تقریر دیکھنے کے لیے یہاں کلک کریں-
۔۔۔۔۔۔۔۔۔۔۔
ش ح۔و ا۔ ع ا۔
27.02.2023
U -2129
(Visitor Counter : 27
زراعت اور کاشتکاروں کی فلاح و بہبود کی وزارت
زراعت اور کاشتکاری کی فلاح و بہبود کے وزیر جناب رادھا موہن سنگھ نے بڑے پیمانے پر مویشیوں کے جنین کی منتقلی کے موضوع پر کافی ٹیبل کا اجرا کیا
نئی دہلی،18/جنوری۔ زراعت اور کاشت کاری کی فلاح و بہبود کے وزیر جناب رادھا موہن سنگھ نے کہا ہے کہ بھارت میں تیس کروڑ چوپائے مویشی ہیں اور یہ آبادی دنیا کے چوپائے مویشی کی اٹھارہ فیصد آبادی کے بقدر ہے۔ انھوں نے مزید کہا ہے کہ روایتی اور سائنسی علم کی بنیاد پر نیز برسہا برس کی سخت محنت کے بعد آج ہم نے مویشیوں کی 42 نسلیں وضع کرلی ہیں اور اس میں یاک اور متھن بھی شامل ہیں۔ بھینسوں کی 13 نسلیں بھی وضع کی گئی ہیں۔ وزیر موصوف کرشی بھون، نئی دہلی میں مویشی پالن، دودھ اور ماہی پروری کے محکمے  کے زیراہتمام بڑے پیمانے پر جنین کی منتقلی کے موضوع پر شائع کی گئی کافی ٹیبل بک کے اجرا کی تقریب سے خطاب کررہے تھے۔
(وزیر موصوف نے اس موقع پر بیسویں مویشی تعداد شماری سے متعلق اعداد و شمار جمع کرنے کے سافٹ ویئر کا بھی آغاز کیا اور کہا کہ محترم وزیراعظم کے ڈیجیٹل انڈیا پہل قدمی کے ایک جزو کے طور پر، کمپیوٹر ٹیبلٹوں کا استعمال بیسویں مویشی تعداد شماری کے لئے کیا جائے گا۔ یہ سافٹ ویئر ان تمام آلات اور ساز و سامان سے آراستہ ہے جن کی مدد سے تجزیاتی رپورٹیں تیار کی جاسکیں گی اور تعداد شماری کے تمام تر آپریشن کی صحیح صحیح نگرانی ممکن ہوسکے گی۔
انھوں نے کہا کہ مرکزی حکومت نے آئندہ پانچ برسوں کے دوران کاشت کاروں کی آمدنی کو دوگنا کرنے کا نشانہ مقرر کررکھا ہے اور دودھ کی صنعت اس کے حصول میں اہم کردار ادا کرے گی۔ ڈی اے ڈی ایف نے اس نشانے کے حصول کے لئے ڈیری ترقیات یعنی دودھ کی صنعت کو ترقی دینے کے لئے ایک منصوبہ عمل وضع کررکھا ہے۔ انھوں نے بتایا کہ قومی منصوبہ عمل کی بنیاد پر 2022 کے لئے ایک خاکہ دستاویز وضع کی گئی ہے، اس خاکہ دستاویز کو بھی وزیر موصوف نے اس موقع پر لانچ کیا۔ اس دستاویز میں ڈیری ڈیولپمنٹ کا خاکہ شامل ہے، ساتھ ہی ساتھ کاشت کاروں کی آمدنی بڑھانے کے نکات بھی شامل ہیں اور اس میں دودھ اور دودھ سے تیار مصنوعات کو خالص اور محفوظ رکھنے کے طریقوں اور وسائل پر بھی توجہ مرکوز کی گئی ہے۔
وزیر موصوف نے کہا کہ تحفظ اور ترقی کے لئے ایک نئی اسکیم متعارف کرائی گئی ہے، جس کا نام راشٹریہ گوکل مشن ہے، جس کا آغاز دسمبر 2014 میں ہوا تھا۔ مویشیوں سے متعلق پیداواریت بڑھانے کے قومی مشن کا آغاز نومبر 2016 میں کیا گیا تھا، تاکہ ملک میں گایوں اور بھینسوں اور دیگر مویشیوں کی پیداواریت اور پیداوار دونوں میں اضافہ لایا جاسکے۔ انھوں نے کہا کہ ڈی اے ڈی ایف نے متعدد مجموعی اسکیمیں شروع کررکھی ہیں، تاکہ راشٹریہ گوکل مشن کے تحت اندرون ملک مویشیوں کی گوناگوں نسلوں کو ترقی دی جاسکے۔
U-364
وزارت دفاع
ایک عہدہ ایک پنشن اسکیم کے فوائد
دفاع کے وزیر مملکت جناب اجے بھٹ نے 7فروری 2022 کو راجیہ سبھا میں جناب پرکاش جاوڈیکر کو ایک تحریری جواب میں بتایا کہ حکومت نے ایک جولائی 2014سے دفاعی افواج کے عملے کے لئے ایک عہدہ ایک پنشن  کو نافذ کرنے کا ایک تاریخی فیصلہ کیا ہے۔اس سلسلے میں حکومت نے اوآر او پی کے نفاذ کے لئے 3 فروری 2016 کو جاری کئے گئے پنشن کی شرحوں کے ساتھ تفصیلی رہنما خطوط اور 7 نومبر 2015 کو احکامات جاری کئے تھے۔ اوآر اوپی میں کہا گیا ہے کہ ایسے دفاعی فورسز کے عملے کو یکساں پنشن ادا کی گئی ہے جو ملازمت کی یکساں مدت کار کے ساتھ یکساں عہدے پر ریٹائر ہورہے ہیں۔ اس سلسلے میں ان کی ریٹائر منٹ کی تاریخ کو نظر انداز کیا گیا ہے۔اوآر او پی کی کچھ خصوصیات حسب ذیل ہیں:
1-ماضی کے پنشنر ز کی پنشن کلنڈر سال 2013 کے ریٹائریز کی پنشن کی بنیاد پر دوبارہ فکس کی جائے گی اور فائدہ ایک جولائی 2014سے مانا جائے گا۔
2- سبھی پنشنرز کے لئے پنشن دوبارہ فکس کی جائے گی لیکن اس کی بنیاد ملازمت کی یکساں مدت کار اور ایک ہی درجے پر 2013 پر ریٹائر ہوئے عملے کی کم سے کم اور زیادہ سے زیادہ پنشن کی اوسط ہوگی۔
3- ان لوگوں کے لئے پنشن کا جو اوسط سے زیادہ نکال رہے ہیں ، تحفظ فراہم کیا جائے گا۔
4- ائیر یر س ،چار یکساں نصف سالانہ قسطوں میں ادا کیا جائے گا۔البتہ سبھی فیملی پنشنرز نیز خصوصی / لبرائز فیملی پنشن وصول کرنے والے اور شجاعت کا ایوارڈ جیتنے والوں کو ایک ہی قسط میں ایرئیرز ادا کئے جائیں گے۔
5- مستقبل میں ہر پانچ سال میں پنشن دوبارہ فکس کی جائے گی۔
6- دفاعی فورس کے عملے کے لوگ اوآر اوپی کے فوائدکے حقدار نہیں ہوں گے ، جنہوں نے ضابطہ 13 1  ، 13 II ، 13  III ( (ivیا فوجی رول 1954 کے ضابطہ 16 بی یا بحریہ اور ائر فورس ضابطوں کے مساوی کے تحت اپنی ہی درخواست پر ڈسچارج ہونے کا متبادل حاصل کرلیا ہے ۔
مالی سال 17-2016 میں او آر اوپی ادائیگیوں کے لئے 12456 کروڑروپے کا بجٹ مختص کیا گیا تھا ۔دیگر سالوں میں کوئی الگ رقم مختص نہیں کی گئی ہے۔ دفاعی فورسز کے پنشنرز / فیملی پنشنرز کے او آر او پی کے نفاذ کے لئے ائریئر کی حیثیت سے کُل 10795.40 کرو ڑروپے تقسیم کئے گئے البتہ اوآر او پی ایک الگ ایلمینٹ کے طورپر نہیں ادا کیا گیا ۔ یہ پنشن کا ایک مربوط حصہ ہے۔ خرچ کئے گئے اضافی اخراجات کی اس طرح کی رقم دستیاب نہیں ہے۔
امور صارفین، خوراک اور عوامی تقسیم کی وزارت
اب تک 252 لاکھ میٹرک ٹن  گیہوں کی سرکاری خرید کی گئی ہے
رواں سیزن میں گیہوں کی سرکاری خرید ، گزشتہ سال کی کل 188 لاکھ میٹرک ٹن دھان کی سرکاری خرید سے تجاوز کر گئی ہے
20 لاکھ کسان، 47,000 کروڑ روپے سے زیادہ کم از کم امدادی قیمت ایم ایس پی سے مستفید ہوے ہیں
سال 24-2023 کے جاری ربیع مارکیٹنگ سیزن  کے دوران ، 9 مئی 2023 تک لگ بھگ 252 لاکھ میٹرک ٹن  دھان کی سرکاری خرید کی جا چکی ہے۔ یہ مقدار ، سال 23- 2022 کے ربیع مارکٹنگ سیزن کے دوران کی گئی کل سرکاری خرید سے 75 لاکھ میٹرک ٹن زیادہ ہے ۔
موجودہ سرکاری خرید  ، سال 23-2022 کے پورے ربیع مارکیٹنگ سیزن  کے دوران کی گئی 188 لاکھ میٹرک ٹن کی سرکاری خرید سے پہلے ہی تجاوز کر چکی ہے ۔ فوڈ کارپوریشن آف انڈیا کی کے ساتھ ساتھ دیگر سرکاری ایجنسیاں س سرکاری خرید سے متعلق کارروائیاں انجام دے رہی ہیں اور ملک کی سبھی ریاستوں میں سرکاری خرید سے متعلق جاری کارروائیوں کی بدولت اب تک لگ بھگ 20 لاکھ کسان ، 4700 کروڑ روپے سے زیادہ ( کم از کم امداد ی قیمت ایم ایس پی پر رقم کی ادائگی سے مستفید ہو چکے ہیں ۔ چونکہ سرکاری خرید سے متعلق عمل جاری ہے اس لئے ابھی مزید کسانوں کو فائدہ پہنچنا باقی ہےاور یومیہ اوسط کی بنیاد پر دو لاکھ میٹرک ٹن سے زیادہ کی سرکاری خرید کی جا رہی ہے۔ سرکاری خرید کے اس عمل میں سب سے زیادہ تعاون ، گیہوں کی سرکاری خریداری والی تین بڑی ریاستوں پنجاب ، نے 118.68 لاکھ میٹرک ٹن ، ہریانہ نے 62.18 لاکھ میٹرک ٹن اور مدھیہ پردیش نے 66.50 لاکھ میٹرک ٹن کا تعاون کیا ہے۔
اس سال بڑھتی سرکاری خریداری مین تعاون کرنے والے بڑے اسباب اور عوامل میں سے ایک ، حکومت ہند کی جانب سے خریدے جانے والے گیہوں کے معیار اور خصوصیات میں نرمی کیا جان شامل ہے۔ ایسا بے موسمی بارش کی وجہ سے ہونے والے نقصانات کے پیش نظر کیا گیا ہے ۔ اس قدم سے کسانوں کی مشکلات اور دقتوں میں کمی ہوگی۔
حکومت ہند نے سبھی ریاستوں کو گاوؤں / پنچایتوں کی سطح پر سرکاری خرید کے مراکز کھولنے اور امداد باہمی کی انجمنوں / گرام پنچایتوں / آڑھتیوں وغیرہ کے ذریعہ سرکاری خرید کی کارروائی کرنے کی بھی اجازت دے دی ہے ۔ اس کے علاوہ پہلے سے موجود سرکاری خرید سے متعلق نامزد مراکز کو بھی سرکاری خرید کی اجازت دی جا چکی ہے۔
اس کے علاوہ چاول ، دھان کی یا چاول کی سرکاری خرید کا عمل خعد اسلوبی کے ساتھ جاری ہے ۔ سال 2022-23 کے ربیع مارکیٹنگ کے سیزن کی خریف فصل کے دوران 9 مئی 2023 تک 366 لاکھ میٹرک ٹن چاول کی سرکاری خرید کی جا چکی ہے ۔ اس کے علاوہ ۔ سال 23-2022 کے ربیع مارکیٹنگ سیزن کی ربیع فصل کے دوران 106 لاکھ میٹرک ٹن چاول کی سرکاری خریداری کئے جانے کا تخمینہ لگا یا گیا ہے۔
مرکزی پول میں گیہوں اور چاول کے مشترکہ اسٹاک کی صورت ھال 580 لاکھ میٹرک ٹن تک پہنچ گئی ہے۔ اس میں گیہوں 310 لاکھ میٹرک ٹن اور چاول 270 لاکھ میٹرک ٹن شامل ہیں ۔اس کی وجہ سے ملک غزائی اجناس سے متعلق اپنی ضروریات کو پورا کرنے کے لحاظ سے اطمنان بخش صورتحال میں پہنچ گیا ہے ۔ گیہوں اور چاول کی جاری سرکاری خریدکے ساتھ ہی ، سرکاری گوداموں میں غذائی اجناس کے اسٹاک کی سطح میں اضافہ ہو رہا ہے ۔ جس کی بدولت پورے ملک میں خوراک کی فراہمی کو یقینی بنایا جا سکا ہے۔
بجلی کی وزارت
’گو الیکٹرک‘ مہم
نئی دہلی، 18 مارچ 2021؍ بجلی ، نئی اور قابل تجدید توانائی کے وزیر مملکت  اور ہنر مندی کی ترقی اور صنعت کاری کے وزیر مملکت جناب آر کے سنگھ نے آج لوک سبھا میں ایک تحریری جواب میں بتایا کہ حکومت ہند کی بجلی کی وزارت نے 19 فروری 2021 کو ’گو الیکٹرک ‘مہم کا آغاز کیا تھا جس کا مقصد بجلی کی گاڑیوں اور بجلی کے کوکنگ کے آلات مثلاً انڈکشن کوک ہابس ، الیکٹرک پریشر کوکر وغیرہ کو استعمال کرنے کے فائدوں کے بارے میں عوام میں بیداری پھیلانا تھا۔ اس پہل کا مقصد صارفین کی موجودہ روایتی طریقوں اور آلات کی جگہ بجلی کی گاڑیوں اورالیکٹرک کوکنگ کی طرف آنے کے لیے حوصلہ افزائی کرنا تھا تاکہ در آمد شدہ ایندھن پر ملک کے انحصار کو کم کیا جا سکے ۔
’گو الیکٹرک ‘ مہم کا مقصد توانائی کی بچت کرنے والی بجلی کی گاڑیوں اور الیکٹرک کوکنگ ساز و سامان کو فروغ دینا ہے اور توقع ہے کہ اس سے ملک کو توانائی کے معاملے میں مدد ملنے کے ساتھ مستقبل میں کاربن کے اخراج کو کم کرتے ہوئے معیشت کی ترقی میں بھی مدد ملے گی۔ توقع ہے کہ توانائی کی کفایت میں معاون ان ٹکنا لوجیز سے آنے جانے اور کھانا پکانے وغیرہ میں توانائی کی کھپت کم ہوگی اور اس طرح ہمارا مستقبل صاف ستھرا اور ہرا بھرا ہوگا ۔ قابل تجدید توانائی پر مبنی بجلی پیدا کیے جانے سے قابل تجدید توانائی کے استعمال میں اضافہ کی توقع ہے ۔ بجلی پر مبنی ان ٹکنالوجیز کو اختیار کرنے کے فائدے گرڈ میں قابل تجدید توانائی کے حصہ میں اضافہ کرکے پوری طرح حاصل کیے جا سکیں گے۔
ریلوے کی وزارت
کولکاتہ میٹرو ریلوے لندن، ماسکو، برلن، میونخ اور استنبول میٹرو کے ایلیٹ کلب کا رکن بننے کے لیے تیار
ہندوستانی ریلوے کی کولکاتہ میٹرو اسٹیل تھرڈ ریل کو کمپوزٹ ایلومینیم تھرڈ ریل سے تبدیل کرنے کا ارادہ رکھتی ہے
کل35 کلومیٹر مین لائن اسٹیل تھرڈ ریل کو مرحلہ وار طریقےسے تبدیل کیا جائے گا
اس کے نتیجے میں ٹریکشن انرجی کے اخراجات میں بڑی بچت ہوگی جیسے کہ میٹرو کوریڈور کے 35 کلومیٹر کے لیے210 کروڑ روپے کی سرمایہ کاری کی براہ راست بچت
ہندوستان کی پہلی میٹرو،کولکاتہ میٹرو ریلوے جسے ہندوستانی ریلوے نے 24 اکتوبر 1984 کو بنایاتھا۔ تقریباً 40سالوں سے سٹی آف جوائے، کولکاتہ کے لیے لائف لائن کے طور پر کام کر رہی ہے۔
کولکاتہ میٹرو ریلوے میں میٹرو ریک کو بجلی اسٹیل تھرڈ ریل کے ذریعے750 وی ڈی سی پر رولنگ اسٹاک کو فراہم کی جاتی ہے۔ تھرڈ ریل کرنٹ کلکٹر جو اسٹیل سے بنا ہے ،میٹرو ریک پر لگے ہوئے تھرڈ ریل سے کرنٹ حاصل کرتا ہے۔ کولکاتہ میٹرو ریلوے پچھلے 40 سالوں سے اسٹیل تھرڈ ریل کا استعمال کر رہی ہے۔ کولکاتہ میٹرو ریلوے نے اب اسٹیل تھرڈ ریل کے ساتھ موجودہ کوریڈور میں ریٹرو فٹمنٹ کے ساتھ تعمیر کے لیے شروع کیے جانے والے تمام آنے والے کوریڈورز میں کمپوزٹ ایلومینیم تھرڈ ریل استعمال کرنے کا فیصلہ کیا ہے۔ اس میٹرو ریلوے کے ساتھ کولکاتہ،لندن، ماسکو، برلن، میونخ اور استنبول میٹرو کے ایلیٹ کلب کا ممبر بن جائے گا، جو اسٹیل تھرڈ ریل سے ایلومینیم تھرڈ ریل میں منتقل ہوچکے ہیں۔
اس سلسلے میں، میٹرو ریلوے کولکاتہ نے پہلے مرحلے میں دمدم سے شیام بازار کے درمیان کے سیکشن کا احاطہ کرنے کے لیے موجودہ تھرڈ ریل کو تبدیل کرنے کے لیے ٹینڈر جاری کیا ہے۔ دوسرے مرحلے میں شیام بازار سے سنٹرل اور جے ڈی پارک سے ٹولی گنج تک کام شروع کیا جائے گا۔ تیسرے مرحلے میں مہانائک اُتم کمار سے کوی سبھاش کے درمیان کا حصہ لیا جائے گا۔ لہٰذا، کل 35 آر کے ایم مین لائن اسٹیل تھرڈ ریل کو مرحلہ وار طریقے سے ایلومینیم کمپوزٹ تھرڈ ریل میں تبدیل کیا جائے گا۔
اسٹیل تھرڈ ریل کے مقابلے ایلومینیم کمپوزٹ تھرڈ ریل کے واضح فوائد درج ذیل ہیں:
- مزاحمتی کرنٹ کے نقصان میں کمی اور ٹریکشن وولٹیج کی سطح میں بہتری، کیونکہ اسٹیل تھرڈ ریل کا ریسسٹنس کمپوزٹ ایلومینیم تھرڈ ریل سے تقریباً چھ گنا زیادہ ہے۔
- اوسطاً ایلومینیم کمپوزٹ تھرڈ ریل کے استعمال کے ساتھ 10 کلومیٹر کوریڈور کے لیےاسٹیل تھرڈ ریل کے مقابلے میں01کم ٹریکشن سب اسٹیشن کی ضرورت ہوگی۔ یعنی میٹرو کوریڈور کے 35 کلومیٹر کے لیے تقریباً 210 کروڑ روپے کی سرمایہ کاری کی سیدھی بچت۔
- کم وولٹیج ڈراپ، کولکاتہ میٹرو ریلوے میں دستیاب اسی ریک کے ساتھ تیز رفتاری حاصل کرنے میں سہولت فراہم کرے گا۔
- کم دیکھ بھال اور لائف سائیکل لاگت۔ ہر 5 سال بعد تھرڈریل کی پینٹنگ کی ضرورت نہیں ہو گی۔ تھرڈ ریل کے طول و عرض کی پیمائش کی فریکوئنسی نمایاں طور پر کم ہو سکتی ہے۔ زنگ لگنے وغیرہ کی وجہ سے نقصان کا کوئی امکان نہیں ہے۔
- ٹرین آپریشنز کی کارکردگی میں بہتری۔
- انرجی ایفی سیئنشی میں زبردست بہتری اور کاربن فٹ پرنٹ میں کمی۔
- کمپوزٹ ایلومینیم تھرڈ ریل کا استعمال کرتے ہوئے تخمینی توانائی کی بچت تقریباً 6.7 ملین یونٹ سالانہ ہو سکتی ہے۔
- ٹرینوں کی آمدورفت میں بہتری۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال-494 واں دن
بھارت میں کووڈ-19 ٹیکہ کاری کی مجموعی تعداد 192.65 کروڑ سے زیادہ ہوگئی ہے
آج شام 7 بجے تک تقریبا 11 لاکھ ٹیکے لگائے گئے
بھارت میں آج کووڈ-19 سے بچاؤ کے لئے مجموعی طور پر ٹیکہ کاری کی تعداد 192.65 کروڑ سے زیادہ  ہوگئی ہے۔آج شام 7 بجے تک تقریبا 11 لاکھ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے،جنہیں آبادی کے ترجیحی گروپوں کی بنیاد پرتقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10406642
|
|
دوسری خوراک
|
|
10035972
|
|
احتیاطی خوراک
|
|
5150047
|
|
صف اوّل کے کارکنان
|
|
پہلی خوراک
|
|
18418469
|
|
دوسری خوراک
|
|
17577004
|
|
احتیاطی خوراک
|
|
8497559
|
|
12 -14 سال کی عمر گروپ
|
|
پہلی خوراک
|
|
33152453
|
|
|
|
دوسری خوراک
|
|
14775851
|
|
15 تا 18 سال کی عمر کے افراد
|
|
پہلی خوراک
|
|
59260091
|
|
|
|
دوسری خوراک
|
|
45076824
|
|
18سے 44 سال کی عمر کے افراد
|
|
پہلی خوراک
|
|
556940075
|
|
دوسری خوراک
|
|
488077962
|
|
احتیاطی خوراک
|
|
656445
|
|
45 تا59 سال کی عمر کے افراد
|
|
پہلی خوراک
|
|
203211051
|
|
دوسری خوراک
|
|
1904006761
|
|
احتیاطی خوراک
|
|
1240352
|
|
60 سال سے زیادہ عمر کے افراد
|
|
پہلی خوراک
|
|
127063341
|
|
دوسری خوراک
|
|
118727395
|
|
احتیاطی خوراک
|
|
17878463
|
|
مجموعی طور پر دی گئی پہلی خوراک
|
|
1008452122
|
|
مجموعی طور پر دی گئی دوسری خوراک
|
|
884677769
|
|
احتیاطی خوراک
|
|
33422866
|
|
میزان
|
|
1926552757
ٹیکہ کاری مہم کی آج کی حصولیابیاں آبادی کے ترجیحی گروپوں کی بنیاد پر تقسیم کی گئی ہیں، جو درج ذیل ہیں:
مورخہ: 24مئی 2022 
|
|
طبی کارکنان
|
|
پہلی خوراک
|
|
31
|
|
دوسری خوراک
|
|
541
|
|
احتیاطی خوراک
|
|
12349
|
|
صف اوّل کے کارکنان
|
|
پہلی خوراک
|
|
66
|
|
دوسری خوراک
|
|
1157
|
|
احتیاطی خوراک
|
|
34975
|
|
12 -14 سال کی عمر گروپ
|
|
پہلی خوراک
|
|
109365
|
|
|
|
دوسری خوراک
|
|
243952
|
|
15 تا 18 سال کی عمر کے افراد
|
|
پہلی خوراک
|
|
26785
|
|
|
|
دوسری خوراک
|
|
84760
|
|
18سے 44 سال کی عمر کے افراد
|
|
پہلی خوراک
|
|
31677
|
|
دوسری خوراک
|
|
272274
|
|
احتیاطی خوراک
|
|
25429
|
|
45 تا59 سال کی عمر کے افراد
|
|
پہلی خوراک
|
|
5240
|
|
دوسری خوراک
|
|
63232
|
|
احتیاطی خوراک
|
|
24748
|
|
60 سال سے زیادہ عمر کے افراد
|
|
پہلی خوراک
|
|
3369
|
|
دوسری خوراک
|
|
45172
|
|
احتیاطی خوراک
|
|
152994
|
|
مجموعی طور پر دی گئی پہلی خوراک
|
|
176533
|
|
مجموعی طور پر دی گئی دوسری خوراک
|
|
711088
|
|
احتیاطی خوراک
|
|
250495
|
|
میزان
|
|
1138116
ٹیکہ کاری کا عمل ملک بھر میں کمزور ترین افراد کو کووڈ -19وباء کے اثرات سے محفوظ رکھنے کےلئے ایک وسیلہ ہے اور جس کا اعلیٰ ترین سطح پر مسلسل جائزہ لیا جاتا ہے اور نگرانی کی جاتی ہے۔
وزارت خزانہ
اقتصادی سروے کے مطابق راحت ختم ہونے کے فوراً بعد اثاثے کی کوالٹی کا جائزہ کرانا ضروری
بینک قرضوں پر موجودہ انضباطی راحت کووڈ-19 عالمی وبا کی وجہ سے فراہم کی گئی تھی
انضباطی راحت ایک ایمرجنسی اقدام ہے:اقتصادی سروے
اقتصادی سروے میں بتایاگیا ہے کہ راحت فراہم کرنے کے دوران پیدا ہوئی ریگولیٹر اور بینکوں کے درمیان غیر واضح جانکاری کے مسئلے کی وجہ سے راحت امداد ختم ہونے کے فوراً بعد اثاثے کی کوالٹی کا جائزہ کرانا ضروری ہے۔ خزانہ اور کارپوریٹ امور کی مرکزی وزیر محترمہ نرملا سیتارمن نے آج پارلیمنٹ میں اقتصادی جائزہ 21-2020 پیش کیا۔ جائزے کے مطابق قرضوں کی واپسی کے لئے قانونی ڈھانچہ مضبوط کیاجانا چاہئے۔ اثاثوں کی از سرنو ڈھانچہ بندی کے لئے ضابطے آسان بنانے والے بینکوں کے واسطے ریگولیٹری راحت فراہم کرنے کے سبب اب ان کے اثاثوں کو ڈوبے ہوئے قرضوں کے زمرے میں نہیں رکھا جائے گا اور ان کے اثاثوں کو ڈوبے ہوئے اثاثوں کی درجہ بندی نہیں رکھا جائے گا۔
اقتصادی جائزہ کے مطابق کووڈ 19 وبا کی وجہ سے پیدا ہونے والے معاشی چیلنج سے نمٹنے کے لئے دنیا بھر کے مالیاتی اداروں نے باقاعدگی سے ریلیف فراہم کیا ہے اور ہندوستان بھی اس سے مستثنیٰ نہیں ہے۔ جائزہ کے مطابق بحران پر قابو پانے کے لئے ہنگامی اقدامات کے تحت مالی شعبے سے لے کر تعمیراتی شعبے کو امداد فراہم کی گئی ہے۔ لہذا پالیسی بنانے والوں کو ریلیف فراہم کرنا ہے کہ اسے ہنگامی اقدام طور پر استعمال کیا جائے اور گہرے بحران سے بچا جائے۔ جائزہ کے مطابق چونکہ امداد فراہم کرنے کو ہنگامی اقدام کے طور پر استعمال کیا جاسکتا ہے ، لہذا معاشی صورتحال میں بہتری آنے کے بعد اس امداد کو ختم کیا جانا چاہئے۔ اقتصادی جائزہ 21-2020 کے مطابق اس طرح کی راحتی امداد برسوں تک جاری نہیں رکھی جاسکتی۔
جائزہ میں مزید کہا گیا ہے کہ عالمی معاشی بحران کے دوران قرض حاصل کرنے والوں کے لئے راحتی امداد سے کووڈ وبا کے سبب پیدا ہوئے بحران کے دوران بڑی مدد حاصل ہوئی اور اس سے بڑی تعداد میں لوگوں کو راحت ملی۔ حالانکہ جائزے کے مطابق راحتی امداد فراہم کرنے سے بینکوں، کمپنیوں اور اقتصادی صورتحال کے لئے منفی اثرات سامنے آئے ہیں۔
کووڈ 19 وبا کی وجہ سے بینک قرضوں پر موجودہ ریگولیٹری راحتی امداد فراہم کرنا ضروری ہوگیا تھا۔ راحتی امداد کے ضابطے کا بینکوں نے قرضوں کی تنظیم نو اور اپنے کھاتوں کو منظم کرنے کے لئے کیا۔ اس کے نتیجے میں اقتصادی حالت میں معیاری سرمایہ کاری کو نقصان ہوا۔ اس سے حاصل فائدوں کو بینکوں نے شیئرہولڈروں کو بڑھا ہوا منافع فراہم کرنے میں کیا۔ پبلک سیکٹر کے بینکوں نے حکومت کو یہ فائدہ فراہم کیا۔ اس کے نتیجے میں بینکوں کے پاس فنڈز کی کمی ہوگئی۔ اس سے اقتصادی صورتحال میں موجود معیاری سرمایہ کاری کو نقصان ہوا۔ بینکوں سے فائدہ حاصل کرنے والی کمپنیوں نے اپنے فنڈز کو بازار میں دیگر ناممکن سی دکھنے والی اسکیموں میں لگایا۔ غیر مناسب طریقے سے قرضے دینے اور ڈھیلے ڈھالے نگرانی کے نظام کی وجہ سے قرض دینے والی کمپنیوں کی ساکھ میں گراوٹ آئی اور اسی سے کمپنی کی حالت خراب ہوئی ہے۔
بہت چھوٹی، چھوٹی اور درمیانی صنعتوں کی وزارت
کے وی آئی سی چیئرمین جناب منوج کمار نے عہدے کی ذمہ داری سنبھالی، انھوں نے کہا ہے کہ کاریگروں اور دستکاروں کے لئے روزگار پیدا کرنا اور کھادی کو دنیا بھر میں مقبول بنانا ان کی ترجیح ہوگی
کھادی اینڈ ویلیج انڈسٹریز کمیشن  کے نئے مقرر کردہ چیئرمین جناب منوج کمار نے جمعہ پندرہ جولائی 2022 کو اپنے عہدے کی ذمہ داری سنبھالی ۔ چیئرمین کی حیثیت سے ذمہ داری سنبھالنے کے بعد جناب منوج کمار نے کہا کہ وزیر اعظم جناب نریندر مودی کے آتم نربھر بھارت کے خواب کو شرمندۂ تعبیر کرنا ان کی ترجیح ہوگی اور اس کے علاوہ چھوٹی اور مائیکرو یونٹوں کا زیادہ سے زیادہ تعداد میں قیام اور کے وی آئی سی کی مختلف اسکیموں کے ذریعہ خودروزگار مہیا کراکے خود کفیل ہندوستان کے مقصد کا حصول ان کا نصب العین رہے گا۔ انھوں نے کہا کہ کے وی آئی سی وزیر اعظم کے ویژن پر کام کرتی رہے گی جس سے نوجوان روزگار تلاش کرنے والے نہیں بلکہ روزگار مہیا کرنے والے بن سکیں۔
جناب منوج کمار، جو کے وی آئی سی میں ایکسپرٹ ممبر کی حیثیت سے کام کرچکے ہیں۔ مارکٹنگ اور دیہی ترقی میں وسیع تجربہ رکھتے ہیں۔ ان کا کہنا ہے کہ کھادی ملک میں خاموش انقلاب کی طرح سے پھیل رہی ہے۔ جس کی قیادت وزیر اعظم کررہے ہیں۔ انھوں نے کہا کہ گزشتہ آٹھ برسوں میں کھادی انڈیا نے نمایاں طور پر کامیابی حاصل کی ہے۔
کے وی آئی سی کے چیئرمین نے کہا کہ وہ اس بات کو یقینی بنائیں گے کہ حکومت کی تقسیم کی گئی رقم براہ راست کھادی کاریگروں کے ہاتھوں میں پہنچے جس سے معاشرے کے کمزور طبقوں کو اقتصادی طور پر بااختیار بنانے کی راہ ہموار ہوگی۔
جناب منوج کمار نے کہا کہ وہ سب کا ساتھ سب کا وکاس اور کھادی فارنیشن ، کھادی فارفیشن اور کھادی فار ٹرانسفورمیشن کے منتر پر کام کریں گے اور برانڈ کھادی انڈیا کو نئی بلندیوں پر لے جائیں گے۔ جس طرح کھادی ہندوستان میں مقبول ہوئی ہے اسی طرح سے اسے دنیا بھر میں مقبول بنانا ان کی اعلیٰ ترجیح ہوگی۔ انھوں نے کہا کہ ہماری کوشش یہ ہوگی کہ ہم کھادی کو لوکل سے گلوبل بنائیں تاکہ دنیا بھر میں کھادی کی مانگ بڑھے۔
نائب صدر جمہوریہ ہند کا سکریٹریٹ
بداحتیاطی ، خراب بندوبست اور لالچ نے کئی کاروباری تنظیموں کو تباہ کردیا ہے: نائب صدر جمہوریہ
نئی دہلی،27 ؍فروری،نائب صدرجمہوریہ ہن جناب ایم وینکیا نائیڈو نے بداحتیاطی ، بد انتظامی اور لالچ کے حالیہ واقعات پر اپنی تشویش کا اظہار کیا ہے ، جس کی وجہ سے کئی کاروباری تنظیمیں تباہ ہوگئی ہیں ۔ انہوں نے منیجمنٹ کی تعلیم میں کاروباری اخلاقیات اور اقدار کو اہم اور لازمی عنصر کے طور پر شامل کرنے کی ضرورت پر زور دیا ۔
آج یہاں بھارت کے لئے تعلیمی فروغ کی سوسائٹی کے ذریعے منعقد کی گئی بی – اسکول لیڈر شپ کنکلیو میں تقریر کرتے ہوئے نائب صدرجمہوریہ ایم وینکیا نائیڈو نے عالمی برادری سے کہا کہ وہ اقتصادی مفرور ملزموں کے بارے میں معلومات کی ساجھیداری کرنے کے لئے اتفاق رائے قائم کریں۔ انہوں نے مزید کہا کہ اقتصادی مفرور ملزموں کو بھارت کے حوالے کرنے کا نظام قائم کیا جانا چاہئے۔
بھارت جیسے ترقی پذیر ملک کے لئے کاروباری تعلیم کے بارے میں بات کرتے ہوئے جناب نائیڈو نے اس بات پر زور دیا کہ تربیت یافتہ انسانی وسائل دولت پیدا کرنے اور جی ڈی پی کی شرح میں اضافے کے لئے اہم معلومات فراہم کرتے ہیں۔ انہوں نے کہا کہ بھارت کے نوجوانوں کو کاروبار سے متعلق صلاحیتوں کی تربیت دی جانی چاہئے تاکہ وہ جدید دور کے چیلنجوں کا سامنا کرسکیں۔
اس بات پر زور دیتے ہوئے کہ چوتھے صنعتی انقلاب نے عالمی کاروباری لیڈروں کو مستقبل کے چیلنجوں کا سامنا کرنے کے لئے اپنے ملازمین کو تربیت دینے چوکس کردیا ہے۔ جناب نائیڈو نے کہا ہے کہ بھارتی کاروبار کو اب قطعی شکل دی جاچکی ہے اور اب بھارتی کارباریوں نے یہ محسوس کرلیا ہے کہ آنے والے برسوں میں بھارت میں روزگار کے بڑے مواقع پیدا ہوں گے۔
اس بات کی ستائش کرتے ہوئے کہ ملک کے نوجوان کو گزرے ہوئے کل اور تعلیمات کو مستقبل کے لئے تیار ہونے میں استعمال نہیں کیا جانا چاہئے۔ نائب صدر نے کہا کہ بزنس اسکول ا س بات کو یقینی بناتے ہیں کہ ان کے تمام گریجویٹ 21 ویں صدی کے چیلنجوں سے نمٹنے کے لئے پوری طرح لیس ہونا چاہئے ۔
نائب صدرجمہوریہ نے خواہش ظاہر کی کہ اداروں کو ایم بی اے ؍ پی جی ڈے ایم پروگراموں کا فریم ورک مرتب کرنا چاہئے ، جو اختراعات ، تجربات اور صنعت کاری کے لئے تعاون فراہم کرے گا۔ انہوں نے یہ خواہش بھی ظاہر کی کہ بزنس اسکول نئی صلاحیتیں پیدا کرنے کی خاطر نئے قسم کے نصاب مرتب کریں اور اپنے ملازمین کو نئے کاموں کے لئے لیس کریں تاکہ مستقبل کی ٹیکنالوجیوں کو مسائل کے حل کے لئے استعمال کیا جاسکے۔
اس موقع پر ای پی ایس آئی کے صدر ، وی آئی ٹی کے بانی اور چانسلر ڈاکٹر جی وشواناتھن ، ای ایف ایم ڈی اینڈ ای ایف ایم ڈی جی این کے ڈی جی اور سی ای او پروفیسر ایرک کارنول ، ای پی ایس آئی کے سینئر نائب صدر ڈاکٹر ایم آر جے رام ، ای پی ایس آئی کے متبادل صدر ، بیمٹک کے ڈائریکٹر ڈاکٹر ایچ چترویدی ، شاردا یونیورسٹی کے چانسلر جناب پی کے گپتا ، ای ایس پی آئی کے ایگزیکیٹو سکریٹری جناب پی پلانی ویل اور دیگر شخصیات موجود تھی۔
۔۔۔۔۔۔۔۔۔۔۔۔۔۔۔

U-1260
(Visitor Counter : 54
بھارت کا مسابقتی کمیشن
سی سی آئی نے جناب سنجے چمریا  کے ذریعے جگوار ایڈوائزری سروسز پرائیویٹ لمیٹیڈ  کے بعض ایکویٹی شیئرز کے حصول کو منظوری دی ہے، جس کے نتیجے میں ایم اے جی ایم اے ، ایچ ڈی آئی جنرل انشورنس کمپنی لمیٹیڈ  کے بعض شیئرز کی ایس سی کے ذریعے بالواسطہ حصولیابی ہوئی ہے
کمپٹیشن کمیشن آف انڈیا  نے جناب سنجے چمریا  کے ذریعے جگوار ایڈوائزری سروسز پرائیویٹ لمیٹیڈ  کے بعض حصص کے حصول کو منظوری دی ہے، جس کے نتیجے میں ایم اے جی ایم اے، ایچ ڈی کے بعض شیئرز کی ایس سی کے ذریعے بالواسطہ حصولیابی ہوئی ہے۔
مجوزہ حصولیابی پونا والا فن کورپ لمیٹیڈ  سے جگوار کے 11500 حصص اور ایچ ڈی آئی گلوبل ایس ای  کے 51.11 فیصد حصص کی جناب سنجے چمریا کے ذریعے ہوئی ہے اور اس کے نتیجے میں ایس سی کے ذریعے ایم اے جی ایم اے ، ایچ ڈی آئی  کے 5.44 فیصد ایکویٹی شیئرز کیپٹل بالواسطہ حاصل کئے ہیں۔
ایس سی، ایک فرد کی حیثیت سے براہ راست اور اپنی ملکیت والی مختلف کمپنیوں کے ذریعے سرمایہ کاری کرتے ہیں۔
جگوار ایک ایسی کمپنی ہے، جو ہندوستان سے کام کرتی ہے اور افرادی قوت کی فراہمی کا کاروبار سنبھالتی ہے۔
ایم اے جی ایم اے ، ایچ ڈی آئی ہندوستان سے کام کرنے والی ایک ایسی کمپنی ہے، جو جنرل؍ نان -لائف انشورنس کا بزنس کرتی ہے اور جنرل ؍ نان لائف انشورنس کے مکمل پروڈکٹس میں کام کرتی ہے۔